**Projektu iesniegumu vērtēšanas kritēriji**

|  |  |
| --- | --- |
| Darbības programmas nosaukums | Izaugsme un nodarbinātība |
| Prioritārā virziena numurs un nosaukums | 7. Nodarbinātība un darbaspēka mobilitāte |
| Specifiskā atbalsta mērķa numurs un nosaukums | 7.2.1. Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros |
| Pasākuma numurs un nosaukums | 7.2.1.1. Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai |
| Atbildīgā iestāde | Labklājības ministrija |

|  |  |  |
| --- | --- | --- |
| **1. VIENOTIE KRITĒRIJI** | | **Kritērija ietekme uz lēmuma pieņemšanu**  (P, N) |
|
| 1.1. | Projekta iesniedzējs atbilst Ministru kabineta (turpmāk – MK) noteikumos par specifiskā atbalsta mērķa īstenošanu pasākuma projekta iesniedzējam izvirzītajām prasībām[[1]](#footnote-1). | P |
| 1.2. | Projekta iesnieguma veidlapa ir aizpildīta datorrakstā. | P |
| 1.3. | Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai. | P |
| 1.4. | Projekta iesniedzējam Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro.* | P |
| 1.5. | Projekta iesnieguma oriģinālam ir dokumenta juridiskais spēks:  1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisku parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);  1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesniegums ir iesniegts papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums. | P |
| 1.6. | Projekta iesnieguma veidlapa:  1.6.1. ir pilnībā aizpildīta latviešu valodā atbilstoši MK noteikumos par Eiropas Savienības (turpmāk – ES) fondu ieviešanas vadību noteiktajām prasībām;  1.6.2. tai ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. | P |
| 1.7. | Projekta iesnieguma finanšu dati ir norādīti *euro.* | P |
| 1.8. | Projekta iesnieguma finanšu aprēķins ir izstrādāts aritmētiski precīzi un atbilstoši projekta iesnieguma veidlapas prasībām. | P |
| 1.9. | Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa īstenošanu noteiktajam pasākuma ES fonda finansējuma apmēram. | P |
| 1.10. | Projekta iesniegumā norādītā ES fondu atbalsta intensitāte nepārsniedz MK noteikumos par specifiskā atbalsta mērķa īstenošanu noteikto pasākuma ES fonda maksimālo atbalsta intensitāti. | P |
| 1.11. | Projekta iesniegumā iekļautās pasākuma kopējās projekta attiecināmās izmaksas, plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa īstenošanu noteiktajām, t.sk. nepārsniedz noteikto izmaksu pozīciju apjomus un:  1.11.1. ir saistītas ar projekta īstenošanu;  1.11.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai);  1.11.3. nodrošina projektā izvirzītā mērķa un rādītāju sasniegšanu. | P |
| 1.12. | Projekta īstenošanas termiņi atbilst MK noteikumos par specifiskā atbalsta mērķa īstenošanu noteiktajam pasākuma projekta īstenošanas periodam. | P |
| 1.13. | Projekta mērķis atbilst MK noteikumos par specifiskā atbalsta mērķa īstenošanu noteiktajam mērķim. | P |
| 1.14. | Projekta iesniegumā plānotie sagaidāmie rezultāti un uzraudzības rādītāji:  1.14.1. ir precīzi definēti;  1.14.2. ir pamatoti;  1.14.3. ir izmērāmi;  1.14.4. sekmē MK noteikumos par specifiskā atbalsta mērķa īstenošanu noteikto pasākuma rādītāju sasniegšanu. | P |
| 1.15. | Projekta iesniegumā plānotās pasākuma projekta darbības:  1.15.1. atbilst MK noteikumos par specifiskā atbalsta mērķa īstenošanu noteiktajam un paredz saikni ar attiecīgajām atbalstāmajām darbībām;  1.15.2. ir precīzi definētas un pamatotas, un tās risina projektā definētās problēmas. | P |
| 1.16. | Projekta iesniegumā plānotie publicitātes un informācijas izplatīšanas pasākumi atbilst Vispārējās regulas[[2]](#footnote-2) nosacījumiem, Ministru kabineta noteikumos “Kārtība, kādā nodrošina komunikāciju un vizuālās identitātes prasības Eiropas Savienības struktūrfondu un Kohēzijas fonda ieviešanā 2014.-2020. gada plānošanas periodā” noteiktajam. | P |
| 1.17. | Projekta iesniegumā ir:  1.17.1. identificēti, aprakstīti un izvērtēti projekta riski;  1.17.2. novērtēta to ietekme un iestāšanās varbūtība;  1.17.3. noteikti riskus mazinošie pasākumi. | P |
| 1.18. | Projekta iesniegumā norādītā pasākuma mērķa grupa atbilst MK noteikumos par specifiskā atbalsta mērķa īstenošanu noteiktajam. | P |
| 1.19. | Projektā iesniegumā tiek identificētas pasākuma mērķa grupas vajadzības un risināmās problēmas un tās atbilst MK noteikumos par specifiskā atbalsta mērķa īstenošanu noteiktajam. | P |
| **2. SPECIFISKIE ATBILSTĪBAS KRITĒRIJI** | | **Kritērija ietekme uz lēmuma pieņemšanu**  (P, N) |
|
| 2.1. | Projektā ir nodrošināta atbalsta pasākumu demarkācija ar citām ES fondu ietvaros finansētajām aktivitātēm, kas vērstas uz jauniešu nodarbinātības veicināšanu un bezdarba mazināšanu. | P |
| 2.2. | Projekta iesniegumā ir aprakstīts valsts atbalsta *(de minimis)* sniegšanas mehānisms atbilstoši MK noteikumos par specifiskā atbalsta mērķa pasākuma īstenošanu noteiktajam un saskaņā ar *de minimis* atbalsta uzskaites un piešķiršanas kārtību. | P |

|  |  |  |  |  |
| --- | --- | --- | --- | --- |
| **3. KVALITĀTES KRITĒRIJI** | | **Apakškritēriji/Punktu skaits** | **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** |
| 4.1. | Projekts ietver atbalsta pasākumus, kas pamato jaunieša iesaisti attiecīgajā aktīvajā nodarbinātības vai preventīvajā bezdarba samazināšanas pasākumā | 4.1.1. Projektā ir paredzēta jaunieša bezdarbnieka profilēšana (darba atrašanas iespēju noteikšana, jaunieša bezdarbnieka prasmju pašvērtējums, motivācijas sadarboties ar NVA noteikšana, jaunieša bezdarbnieka piederības noteikšana konkrētai profilēšanas grupai) – 2 | 10S | 8 punkti |
| 4.1.2. Projektā ir paredzēta individuālā darba meklēšanas plāna sastādīšana jaunietim bezdarbniekam, ņemot vērā profilēšanas rezultātus - 2 |
| 4.1.3. Projektā ir paredzēts darba meklēšanas atbalsts (informēšana par darba meklēšanas metodēm, darba meklēšanas pienākuma izpildes pārbaude un citi aktīvu darba meklēšanu veicinoši pasākumi, kas motivē jaunieti bezdarbnieku aktīvāk meklēt darbu un iekļauties darba tirgū) - 2 |
| 4.1.4. Projektā ir paredzēta karjeras konsultāciju sniegšana jauniešiem bezdarbniekiem - 2 |
| 4.1.5. Projektā ir paredzēti konkurētspējas paaugstināšanas pasākumi, pamatprasmju un iemaņu apgūšana jauniešiem bezdarbniekiem - 2 |
| 4.1.6. Projektā nav paredzēti atbalsta pasākumi, kas pamato jaunieša bezdarbnieka iesaisti attiecīgajā aktīvajā nodarbinātības vai preventīvajā bezdarba samazināšanas pasākumā – 0 |
| 4.2. | Projekts paredz apmācību pasākumus jauniešiem bezdarbniekiem atbilstoši viņu izglītības un zināšanu līmenim | 4.2.1. Projekts paredz apmācību pasākumus profesionālās tālākizglītības programmās, kas dod jaunietim bezdarbniekam iespēju iegūt profesionālo kvalifikāciju – 2 | 8S | 6 punkti |
| 4.2.2. Projekts paredz apmācību pasākumus profesionālās pilnveides programmās, kas dod jaunietim bezdarbniekam iespēju pilnveidot savu profesionālo kvalifikāciju – 2 |
| 4.2.3. Projekts paredz apmācību pasākumus neformālās izglītības programmās jauniešiem bezdarbniekiem, kuriem nepieciešams pilnveidot zināšanas – 2 |
| 4.2.4. Projekts paredz apmācību pasākumus, kas jaunietim bezdarbniekam bez profesionālās izglītības un darba pieredzes ļauj iepazīt trīs profesionālās izglītības programmas ar mērķi izvēlēties viņam piemērotu turpmākās izglītības vai profesionālās darbības jomu - 2 |
| 4.2.5. Projekts neparedz apmācību pasākumus jauniešiem bezdarbniekiem atbilstoši viņu izglītības un zināšanu līmenim - 0 |
| 4.3. | Projekts paredz atbalsta pasākumus jauniešu bezdarbnieku darba prasmju un iemaņu ieguvei un attīstībai | 4.3.1. Projektā ir paredzēti atbalsta pasākumi pirmās darba pieredzes iegūšanai pie darba devēja jauniešiem bezdarbniekiem ar jau iegūtu profesionālo vai augstāko izglītību – 2 | 6S | 4 punkti |
| 4.3.2. Projektā ir paredzēti atbalsta pasākumi jaunietim bezdarbniekam profesionālo iemaņu attīstībai un darba pieredzes gūšanai biedrībās un nodibinājumos - 2 |
| 4.3.3. Projektā ir paredzēti atbalsta pasākumi nelabvēlīgā vai īpaši nelabvēlīgā situācijā esošu jauniešu bezdarbnieku un jauniešu bezdarbnieku ar invaliditāti nodarbināšanai - 2 |
| 4.3.4. Projektā nav paredzēti atbalsta pasākumi jauniešu bezdarbnieku darba prasmju un iemaņu ieguvei un attīstībai – 0 |
| 4.4. | Projektā ir paredzēti atbalsta pasākumi jauniešiem bezdarbniekiem pašnodarbinātības un uzņēmējdarbības uzsākšanai | 4.4.1. Projektā ir paredzēts konsultatīvs atbalsts jaunietim bezdarbniekam biznesa plāna sagatavošanā un īstenošanā, kā arī finansiāls atbalsts biznesa plāna īstenošanai un jaunieša bezdarbnieka ikmēneša ienākumiem biznesa plāna īstenošanas sākumposmā - 4 | 4 V | 4 punkti |
| 4.4.2. Projektā nav paredzēti atbalsta pasākumi jauniešiem bezdarbniekiem pašnodarbinātības un uzņēmējdarbības uzsākšanai – 0 |
| 4.5. | Projekts paredz papildinošu atbalstu jaunieša bezdarbnieka nokļūšanai līdz darba vai apmācību vietai | 4.5.1. Projekts paredz reģionālās mobilitātes atbalstu jauniešiem bezdarbniekiem dalībai neformālās izglītības programmās un profesionālās tālākizglītības un profesionālās pilnveides programmās visu apmācību laiku, ņemot vērā apmācību vietas attālumu no jaunieša bezdarbnieka deklarētās dzīves vietas – 2 | 4 S | 2 punkti |
| 4.5.2. Projekts paredz reģionālās mobilitātes atbalstu jaunietim bezdarbniekam pasākumā „Pirmā darba pieredze jaunietim” un atbalsts subsidēto darba vietu izveidei darba attiecību sākumposmā, ņemot vērā darba vietas attālumu no jaunieša bezdarbnieka deklarētās dzīves vietas – 2 |
| 4.5.3. Projekts neparedz papildinošu atbalstu jaunieša bezdarbnieka nokļūšanai līdz darba vai apmācību vietai - 0 |
| 4.6. | Projektā izvērtēta jauniešiem bezdarbniekiem piedāvāto pasākumu ietekme uz darba tirgu un izvirzīti rādītāji šīs ietekmes novērtēšanai | 4.6.1. Projektā ir analizēta iespējamā pasākumu ietekme uz darba tirgu un atbilstība aktuālajam un prognozētajam darba tirgus pieprasījumam - 4 | 8S | 4 punkti |
| 4.6.2. Projektā ir prognozēti darba tirgus rādītāji un situācijas uzlabojumi jauniešu nodarbinātības jomā - 4 |
| 4.6.3. Projektā nav analizēta iespējamo pasākumu ietekme uz darba tirgu un atbilstība aktuālajam un prognozētajam darba tirgus pieprasījumam, un nav prognozēti darba tirgus rādītāji un situācijas uzlabojumi jauniešu nodarbinātības jomā - 0 |
| 4.7. | Projektā paredzētās specifiskās darbības veicina horizontālā principa “Vienlīdzīgas iespējas” (dzimumu līdztiesība, invaliditāte un etniskā piederība) ievērošanu | 4.7.1. Projektā paredzētās specifiskās darbības veicina dzimumu līdztiesību - 2 | 6 S | Nav |
| 4.7.2. Projektā paredzētās specifiskās darbības veicina personu ar invaliditāti tiesību ievērošanu un iekļaušanu - 2 |
| 4.7.3. Projektā paredzētās specifiskās darbības veicina nediskrimināciju etniskās piederības dēļ - 2 |
| 4.7.4. Projektā paredzētās specifiskās darbības neveicina dzimumu līdztiesību, personu ar invaliditāti tiesību ievērošanu un iekļaušanu, nediskrimināciju etniskās piederības dēļ – 0 |

Piezīmes:

P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

N – Neprecizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu;

V – Piemēro vienu atbilstošo kritēriju;

S – Piemēro visus atbilstošos kritērijus (summējot tiem piemērojamo punktu skaitu).

1. Kritērija ietvaros tiek pārbaudīta projekta iesniedzēja juridiskā statusa atbilstība [↑](#footnote-ref-1)
2. Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. [↑](#footnote-ref-2)